ગુજરાતમાંથી એવી ચર્ચા ઉઠી છે કે, ગુજરાતમાં રર વર્ષ પછી પણ ભાજપની સરકાર (ભલે માંડ માંડ છતાં બહુમતિથી) સત્તામાં આવી છે, ત્યારે યોગી આદિત્યનાથ જેવી હિંમત રૃપાણીમાં નથી. આવી ટીકા હિન્દુ સંગઠનોમાં થવા લાગી છે તો વિપક્ષો પણ રૃપાણી સરકાર પર કટાક્ષ કરવા લાગ્યા છે. આ કટાક્ષ એટલા માટે થઈ રહ્યો છે કે ગુજરાતમાં કેશુબાપાની પ્રથમ સરકાર રચાઈ તે પહેલાની ચૂંટણીઓમાં અમદાવાદનું નામ કર્ણાવતી રાખવાની માગણી ભાજપ દ્વારા જ જોરશોરથી થતી હતી પરંતુ સત્તા પર આવ્યા પછી બે દાયકા સુધી આ માગણી જ ભાજપ ભૂલી ગયું અને યાદ કરાવતા કટાક્ષો થયા પછી ગઈકાલે નીતિનભાઈ પટેલ બોલ્યા. યોગ્ય સમય આવવા દો!